Niccolò Machiavelli
Nikkolo Makiavelli (Machiavelli, italyancha: Niccolò di Bernardo dei Machiavelli; 3-may 1469-yil Florensiya — 22-iyun 1527-yil, oʻsha yerda) — italyan mutafakkiri, siyosatchisi, faylasuf, yozuvchi, g'arb nazariyasiga doir asarlar muallifi. Makiavelli Florensiya hukumatida qator lavozimlarda ishlagan, ulardan eng muhimi, respublika diplomatik aloqalari uchun mas’ul boʻlgan ikkinchi kanselyariyaning kotibligi edi. Makiavellining asosiy asari „Hukmdor“ sanaladi (italyancha: Il Principe, 1513-yillar atrofida yozilgan). Biroq, „Florensiya tarixi“ va "Tit Liviyning birinchi dekadasi haqida mulohazalar" asarlari uning siyosiy qarashlarini ancha yaxshi aks ettiradi hamda uni „hukmdorning kuchli qoʻli“ gʻoyasi emas, balki, respublika gʻoyalari tarafdori sifatida tavsiflaydi. Makiavelli zamonaviy siyosiy falsafa va siyosatshunoslik asoschilaridan biri hisoblanadi.